***НАЦИОНАЛНО СРЕДНО ОБЩООБРАЗОВАТЕЛНО УЧИЛИЩЕ „СОФИЯ”***

УТВЪРЖДАВАМ:

Росен Цветанов

Директор

**П Р А В И Л Н И К**

**за осигуряване на безопасни условия на възпитание, обучение и труд**

**в НСОУ "София"**

**Р А З Д Е Л I**

**Общи положения, област и ред за прилагане на правилника**

1. Настоящият правилник е разработен на основание чл.5 ал.1 от Инструкция от 05.07.1996г. на МОН за изискванията за безопасни условия на възпитание, обучение и труд в системата на народната просвета – ДВ, бр.61/96г. и във връзка с Писмо на МОМН 9107-102 / 19.07.2012г. относно въвеждане на допълнителни мерки за сигурност във всички структури от системата на народната просвета и висшето образование и Заповед № РД 09-1583 от 09.09.2009г. на МОМН за осигуряване на безопасни условия за отглеждане, обучение и възпитание на децата и учениците в детските градини, училищата и обслужващите звена в СНП.
2. С настоящият Правилник се определят изискванията за осигуряване на безопасни условия на възпитание, обучение и труд в НСОУ "София".
3. Правилникът се отнася за всички субекти на учебно-възпитателния процес и трудовата дейност /педагози, ученици, родители, непедагогически персонал на училището/, както и за всички други лица, находящи се на територията на училището.
4. Посочените в предходната точка лица следва да осъществяват своята дейност в съответствие с установените в Република България единни правила, норми, изисквания и стандарти.
5. Правилникът има за цел да конкретизира основните изисквания, които трябва да се спазват при провеждане на обучението, възпитанието и труда, предотвратяването на евентуални трудови злополуки и заболявания на учениците, получени в резултат от учебния процес или провеждането на екскурзии, летни и зимни лагери, зелени училища и др.
6. Правилникът се актуализира при въвеждане на нови съоръжения, учебно-технически средства, материали и вещества, при изменение на правилата, нормите и изискванията за безопасност на труда в Република България.
7. Отговорност за изпълнението на правилника носи училищното ръководство.

**РАЗДЕЛ І­I**

**Права, задължения и отговорности на длъжностните лица и учениците за осигуряване на безопасни условия на възпитание, обучение и труд**

**На педагогическия персонал:**

1. В началото на всяка учебна година класните ръководители, педагогическите съветници и учителите запознават децата и учениците с нормите на безопасност и условията на труд в класните стаи и кабинетите. Класните ръководители и педагогическите съветници извършват инструктаж по безопасността на децата и учениците в началото на учебната година;
2. Преподавателите, водещи занятия по физическо възпитание и спорт, биология, физика, химия, информатика и др. с използването на уреди, съоръжения и материали, които биха могли да представляват опасност за здравето и живота на учениците, следва да изготвят инструкции за безопасна експлоатация на учебно-техническите средства по съответните учебни и производствено-учебни дейности; провеждат първоначален общ инструктаж на учениците, като съставят писмен протокол с подписите им; провеждат периодични устни инструктажи преди началото на учебното занятие, осъществяват непрекъснат контрол за спазване на мерките за безопасност;
3. Преподавателите на учениците в начален етап осъществяват непрекъснато наблюдение върху поведението на техните ученици и ги съпровождат на територията на училището по време на учебни занятия и в междучасията;
4. Педагогическите съветници и класните ръководители в подготвителните групи, Начален и Прогимназиален етап и Гимназиална степен провеждат възпитателна работа за предотвратяване на нарушения на вътрешния ред, организират обучение по безопасност при движение по пътищата, природни бедствия, терористични прояви и други опасности, противопожарна охрана, защита от битов травматизъм;
5. Забранява се увеличаването на продължителността на учебния час и съкращаването на междучасията от учителите, което води до преумора на децата и учениците, намаляване на вниманието им и до увеличаване на опасността от злополуки.
6. При повеждане на спортни игри, походи, състезания и други извънучилищни дейности класните ръководители и учителите задължително инструктират учениците за поведението им като състезатели, участници в похода, пешеходци или пътници в транспортни средства.
7. Списъците на учениците от групите заминаващи на поход, екскурзия и т.н. се предават на помощник-директора по УД за съответната степен, след провеждане на задължителния инструктаж заедно с маршрутния лист за придвижване на групата.
8. Екскурзии се провеждат при стриктно спазване на Наредба №2 на МОН от 24.04.1997г. за организиране и провеждане на детски и ученически отдих и туризъм и Указанието на РИО, София-град от 2012г.за изготвяне на документи, като за целта помощник-директора по УД за съответната степен или друго, определено със заповед на директора длъжностно лице:
   1. Предварително проучва легитимността на фирмата-организатор и фирмата-превозвач.
   2. Подготвя заповед за провеждане на мероприятието и определя ръководители и отговорници на групите, като съставът им е в зависимост от броя на учениците и спецификата на ученическия отдих, която се представя на директора за утвърждаване.
   3. Ръководителите на отделните форми на организиран отдих и туризъм, медицинския, педагогическия и останалият обслужващ персонал носят лична отговорност за живота и здравето на децата и учениците от поемането им в сборния пункт, по време на екскурзията и до връщането им при родителите и настойниците.
9. При организиране на походи по възможност не се включват хронично болни ученици. Същите могат да участват в похода след разрешение от лекар и писмено съгласие на родителите (или присъствието на родител на мероприятието).
10. Преди провеждане на общински, регионални и национални спортни състезания, учениците-участници задължително преминават през медицински преглед под ръководството на учителите по физическо възпитание и спорт или треньорите.
11. Преди провеждане на лабораторни упражнения учениците предварително се инструктират от съответния учител за безопасна работа.
12. Задължително е разглеждането на теми по Пожарна и аварийна безопасност и Гражданска защита в час на класа.
13. След приключване на учебните занятия учителите задължително проверяват за забравени включени ел. уреди, учебно-технически средства и осветление.
14. Дежурните учители следят нормалното придвижване на учениците в училищната сграда и следят за поведението на същите в класните стаи, коридорите и стълбищата.

**На непедагогическия персонал:**

1. Да спазват установената трудова, техническа и технологична дисциплина, да изпълняват трудовите си задължения точно и добросъвестно.
2. Да се явяват на работа в състояние, което им позволява да изпълняват възлаганите им задачи и да не употребяват през работно време алкохол или други упойващи вещества.
3. Да спазват правилата за здравословни и безопасни условия на труд, безопасността на движението и противопожарна охрана.
4. Да се грижат за собствената си безопасност и безопасността на лицата, които биха могли да пострадат при извършваната от тях работа.
5. Да поддържат реда, необходимата честота, културна и приветлива обстановка на работното място.
6. Да не предприемат по своя инициатива работа, с която не са запознати и не им е възлагана.
7. Да не работят с машини, които не познават.
8. Да поддържат и повишават квалификацията си по безопасни методи на труд.
9. Периодично или за конкретен случай да се запознават с изискванията на за безопасна работа, отнасящи се за работното място или машината, с която работят.
10. Имат право да откажат изпълнението или да преустановят работата, когато възникне сериозна и непосредствена опасност за живота и здравето им, като незабавно уведомят за това прекия си ръководител.
11. Имат право да откажат изпълнението на работа, за която не са инструктирани или нямат правоспособност.
12. Задължително да се явяват на периодични медицински прегледи или изследване, когато за това им е съобщено или в друг конкретен случай.
13. Хигиенистите задължително забърсват с влажна кърпа всяка сутрин преди началото на учебните занятия всички чинове, маси, бюра, пейки, первази и повърхности.
14. Преди началото на учебните занятия всички класни стаи, кабинети, учителска стая и канцеларии задължително се почистват и проветряват.
15. Класните стаи и кабинети се проветряват през всяко междучасие.
16. Класните стаи и кабинети се почистват след приключване на учебните занятия – проветряват се и се забърсват с влажна кърпа.
17. Преди началото на учебните занятия по време на отоплителния сезон огнярите всяка сутрин проверяват състоянието на радиаторите в училищната сграда, а при констатирани нередности незабавно уведомяват училищното ръководство.
18. По време на учебните часове през зимните месеци в класните стаи и кабинетите температурата трябва да бъде не по-малко от 18 градуса. Измерването на температурата се извършва от техническия организатор и медицинското лице. При отклонения ръководството на училището се уведомява своевременно.
19. Преди началото и след края на учебните занятия работниците по поддръжка и ремонт задължително проверяват състоянието на вратите, прозорците, чиновете, масите, бюрата, шкафовете и осветлението. При констатиране на нередности незабавно пристъпва към отстраняването им, като своевременно уведомява училищното ръководство.
20. Коридорите и стълбищата в училищната сграда се забърсват от хигиенистите след всяко междучасие.
21. Санитарните помещения се почистват преди започване на учебните занятия, след всяко междучасие и след приключване на учебните занятия.
22. Хигиенистите измиват прозорците всяка ваканция. Тяхното почистване се извършва след внимателното им отваряне, а също на изправни маси и стълби.
23. Качването и слизането при почистване на прозорците или подмяна на осветителните тела става изключително внимателно при спазване на правилата за безопасност.
24. Дъските се ремонтират преди началото на учебната година, през ваканцията и при необходимост.
25. Училищният двор и спортните площадки се почистват всяка сутрин, след голямото междучасие и след приключване на учебните занятия.
26. Пердета, завеси, покривки, пътеки и килими се перат всяка ваканция.
27. Почистването на паркета става през всяка ваканция, като хигиенистите спазват правилата за работа с опасни химикали.
28. По време на работа с опасни химикали прозорците на кабинетите, класните стаи и залите задължително са отворени.
29. При подмяна на осветителни тела, ремонт на учебно-технически средства, съоръжения, машини, отоплителни уреди и други, те задължително се изключват от електрическата мрежа.
30. Ремонт на ел. табла се извършва само след централно изключване на ел. мрежа.
31. След приключване на учебните занятия хигиенистите задължително проверяват за забравени включени електрически уреди, учебно-технически средства и осветление.
32. Обслужващият персонал изпълнява задълженията си по трудов договор и длъжностна характеристика само в работно облекло.
33. До началото на учебната година задължително се осигуряват от длъжностното лице медикаменти за долекарска помощ.
34. При пожар, земетресение, авария, стихийно бедствие и други, хигиенистите от първия етаж обезпечават отварянето на вратите и изходите за евакуация на учениците.
35. За училищни нужди се закупуват или приемат като дарения само уреди, съоръжения, пособия, учебно-технически средства и други, отговарящи на БДС.
36. Леснозапалими материали се съхраняват под контрола на помощник-директорите или друго, определено със заповед длъжностно лице на строго определените за целта места, безопасни за здравето на учениците и трудовия колектив.
37. Забранено е запалването на събраните отпадъци и листа в училищния двор и около него.
38. През есенно-зимния сезон стриктно да се спазва планът за работа през зимни условия – „План за осигуряване на учебен процес през зимата” с оглед на безопасните условия на труд.
39. През зимните дни хигиенистите и работниците по поддръжката почистват двора и стълбищата пред училищните сгради, за да не се образуват заледени участъци.

**ДИРЕКТОРЪТ:**

1. Осъществява контрол по спазването на Закона за здравословни и безопасни условия на труд (Обн. ДВ бр.124 от 23.12. 1997 г.), Наредба № РД–07-2 на МТСП от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд и Наредба Iз-2377 от 15.09.2011г. на МВР и МРРБ за правилата и нормите за пожарна и аварийна безопасност на обектите в експлоатация, Закона за защита при бедствия, Инструкция от 5 юли 1996 на МОН за изискванията за безопасни условия на възпитание, обучение и труд в системата на народната просвета и настоящия Правилник;
2. Осъществява контрол по прилагането на изискванията за безопасност, хигиена на труда и противопожарна охрана в класните стаи и кабинетите;
3. При възникнали бедствия, пожари, терористични действия, други извънредни обстоятелства и инциденти с ученици или учители, при които има пострадали или са нанесени сериозни материални щети, незабавно подава първоначална информация на тел. 112, на Кмета на общината и на Началника на РИО;
4. След изясняване на фактите и обстоятелствата, в срок до 24 часа да изпраща до Началника на РИО писмен доклад за състоянието на пострадалите, размера на настъпилите щети и предприетите действия по уведомяване на родители и компетентните институции;
5. До началото на всяка учебна година отговаря за изготвянето на инструкции за правилна и безопасна работа с отделните машини, апарати и съоръжения, за учебните кабинети, лаборатории и работилници, съответстващи на нормативните изисквания и съобразени с психологическите особености учащите и липса на трудови навици;
6. Осъществява контрол по осигуряването на безопасни и здравословни условия на труд, така че всяка опасност за живота и здравето на работника или служителя да бъде предотвратена;
7. Издава указания за реда и начина за изпълнение на задачите, включително запознаване с длъжностните характеристики и правилата за здравословни и безопасни условия за труд;
8. Контролира вписването към длъжностните характеристики на служителите и работниците на конкретните им задължения за осигуряване на безопасни условия на труд;
9. Създава условия за санитарно-битово и медицинско обслужване на работниците, служителите и учащите се;
10. Осъществява контрол върху преглед на сградите след извършен основен ремонт и обръща внимание на закрепването на вратите, прозорците, обезопасяването на ел. инсталация и съоръжения /зануляване, заземяване/, монтиране на машините, в съответствие с изискванията на хигиена на труда и противопожарна безопасност;
11. Докладва ежегодно на Педагогическия съвет за състоянието по безопасност и хигиена на труда и противопожарна охрана, за причините, довели до трудови злополуки и предприетите мерки за отстраняването им;
12. Отговаря за пожарообезопасяването чрез спазване на действащи норми, правилници, наредби и предписания;
13. Осигурява необходимото противопожарно оборудване и мястото за разполагането му;
14. Съгласувано с противопожарните органи определя пътищата за евакуация на учащите и други служители и работници;
15. Подпомага организирането на евакуация на учениците и трудовия колектив през учебната година и контролира нейното изпълнение;
16. Следи за състоянието на проходите за евакуация, за правилната експлоатация на отоплителните съоръжения, ел. инсталации и други;
17. Следи за своевременното изготвянето на инструкции за спазване на изискванията и правилата на пожаробезопасност;
18. Извършва контрол при сключване на трудов договор за спазване на изискванията за правоспособност и квалификация;
19. Следи за включване на клаузи за безопасни условия при всички договори с други организации за изпълнение на ремонтни, строително-монтажни, товаро-разтоварни и транспортни дейности;
20. Организира запознаването на педагогическия и непедагогическия персонал, учениците, родителите и външните лица, осъществяващи ремонтни, строително-монтажни, товаро-разтоварни и транспортни дейности с настоящия Правилник и неговите приложения;
21. Осъществява взаимодействие и координация с органите на МТСП, МЗ, МВР, отрасловите министерства, ведомства и други органи в дейността си по осигуряване на безопасни условия на възпитание, обучение и труд;
22. Организира регистрирането, отчитането и анализирането на злополуките и професионалните заболявания по установения в Република България ред;
23. Незабавно уведомява РИО - гр.София, органите на МВР, Прокуратурата и Гражданска защита в случаите на тежки или със смъртен изход злополуки или тежки аварии;
24. Утвърждава приложенията към настоящия Правилник.

**ПОМОЩНИК-ДИРЕКТОРИТЕ И ДЛЪЖНОСТНОТО ЛИЦЕ ПО БЕЗОПАСНОСТ И ЗДРАВЕ:**

1. Изпълняват заедно с директора целият обем от задължения, свързани с организирането, ръководството, управлението и контрола на дейността по охраната на труда в процеса на учебната работа с учащите;
2. Създават условия /чрез пълно обезопасяване на машините, уредите, апаратите, инсталациите, уредбите/ и осигурява спазване на всички работни места на нормативните изисквания за безопасна работа;
3. Съдействат и контролират за редовното провеждане на инструктажите и обучението по безопасна работа;
4. Организират изготвянето на инструкции за правилна и безопасна /включително и само пожаробезопасна/ работа с отделни машини, апарати и съоръжения за учебните кабинети, лаборатории и работилници – съответстващи на нормативните изисквания и съобразени с психологическите особености на учащите и липсата им на трудови навици. Изготвените проекти се представят на директора за утвърждаване;
5. Изискват от учителите, водещи упражненията в кабинетите и лабораториите, да поставят на видни места инструкции за безопасна работа;
6. Спират работата на машини, съоръжения, уреди, които не са обезопасени според действащите правилници и норми или съществува непосредствена опасност за живота и здравето на хората;
7. Съвместно с медицинския специалист извършват периодичен контрол в учебните кабинети, лаборатории, работилници, салони за физкултура и т.н. за санитарно-хигиенното състояние на учебните места, правилното действие на вентилационните уредби, отоплението, осветлението, шума, физическото натоварване на, ползването на работно облекло и ЛПС, продължителността на учебния работен ден и други. При забелязани нарушения или недопустими отклонения от допустимите норми в областта на охраната на труда предприема мерки за отстраняването им и информират директора.
8. Осигуряват снабдяването с необходимите годни безопасни инструменти, съоръжения, противопожарни уреди и други;
9. Грижат се за осигуряване и ползване на необходимите нормативни документи /общодържавни и отраслови/, регламентиращи изискванията, свързани с безопасното провеждане на учебния процес;
10. Изпълняват в срок заповедите на директора и предписанията на контролните органи за отстраняване на допуснати нарушения по БХТ и ПО. Пряко ръководят изпълнението на мероприятия за подобряване на условията на работа, за организиране или недопускане на причини, водещи до трудови злополуки и професионални заболявания;
11. Следят за наличността и изправността на противопожарните съоръжения. Не допускат използването им за никакви други цели, освен при нужда за гасене на запалване или пожар;
12. Организират провеждането на противопожарна подготовка на работниците и служителите от обслужващия и преподавателския състав с изучаване на изискванията по противопожарната охрана и правилата за ползване на наличните средства за гасене с периодични проверки на знанията;
13. Следят за състоянието на проходите за евакуация, за правилната експлоатация на отоплителните съоръжения и ел. инсталации и уреди и спазване на противопожарни норми;
14. Организират за учениците обучение по противопожарни знания и подготовка;
15. Изпълняват задълженията на работодателя за спазване разпоредбите на КТ във връзка с работното време, почивките и отпуските на щатния персонал;
16. Изпълняват и всички други задължения по БХТ и ПО и трудовите правоотношения, предвидени в нормативните документи по длъжността.
17. Ръководят охраната на училището и пропускателния режим.

**Р А З Д Е Л І­II**

**Условия, изисквания и правила за безопасно и здравословно провеждане на възпитанието, обучението и трудовата дейност**

1. Ел. уреди, съоръжения, инсталации и съставящите ги елементи по устройство и изпълнение да отговарят на изискванията на Правилника за устройство на ел. уредби, на стандартизационни документи, както и да са съобразени със специфичните условия на и изисквания за поддържане и ремонт;
2. Да се спазват изискванията за безопасна работа при експлоатация и поддържане на ел. уредби, ел. съоръжения, ел. инсталации, ел. проводи и други;
3. Включването и изключването на напрежението за ел. консуматорите в работилниците и лабораториите трябва да се извършва от централното табло;
4. Забранено е на учениците да пипат и извършват поправки и ремонт по ел. инсталациите на машините;
5. Всички ел. разпределителни и пускови табла, кабели и инсталации след демонтиране и преместване на работната машина незабавно да бъдат изключени от напрежение;
6. Задължително се изготвят инструкции за безопасна работа с ръчни ел. инструменти, преносими ел. лампи и трансформатори, за изискванията към условията, на които трябва да отговарят тези инструменти, за изискванията към напрежението според условията на работната среда произтичащите от всичко това специални мерки;
7. Не се допуска работа с неизправни ел. щепселни съединения, ключове, шнурове и кабели;
8. Спазването на изискванията, включени в правилника за безопасност на труда, е задължително.

**Р А З Д Е Л IV**

**Санитарно-битово осигуряване**

1. Територията на училището и дворните площи да се поддържат чисти, а отпадъците да се съберат на определените за целта места;
2. Да се поддържат в добър вид съблекалните, помещенията с душове и умивалници, помещенията за почивка, тоалетните и в изправност шкафчетата, душовете, бойлерите и други;
3. Да се спазва от всички – педагогически, непедагогически персонал и ученици, въведения режим за труд и почивка;
4. Кабинетът на медицинският специалист да бъде обзаведен и оборудван с необходимите средства и медикаменти за оказване на първа помощ.

**Р А З Д Е Л V**

**Водоснабдяване и канализация**

1. Училищната сграда да бъде осигурена с необходимите количества вода за хигиенно-санитарни, питейно-битови и противопожарни нужди;
2. Да се поддържа в изправност водопроводната инсталация и канализационната система.

**Р А З Д Е Л VI**

**Противопожарна охрана**

1. Всички горими отпадъци и смет да се изнасят своевременно от сградата;
2. Пътищата, проходите и входовете към сградата трябва да бъдат свободни от всякакви материали, а през зимата почиствани от сняг;
3. Вратите, определени за евакуация трябва да се отварят навън;
4. Противопожарни изисквания при провеждане на масови мероприятия в училището:

Организаторите на мероприятието преди започването му трябва да проверят помещението, изходите и осигурителните средства за гасене. Задължително е присъствието на дежурни учители, инструктирани за правилата на противопожарна охрана;

5. При провеждане на масови мероприятия е забранено:

- произвеждането на светлинни ефекти с използването на химически вещества, които могат да причинят пожар;

- да се загасява напълно светлината в помещението;

6. При провеждане на новогодишни тържества е забранено:

- поставянето на елхата на разстояние по-малко от 1 метър от стената;

- поставяне на елхата в положение, затрудняващо излизането от помещението;

- използването на свещи, бенгалски огън и други запалителни материали.

**Р А З Д Е Л VII**

**Инструктаж и обучение по безопасност, хигиена на труда и потивопожарна охрана**

1. Инструктажите по безопасност, хигиена на труда и потивопожарна охрана са: начален, на работното място, периодичен и извънреден;
2. Инструктажите се провеждат по време на работа;
3. Провежданите инструктажи се записват в специални книги за инструктажите;
4. Целта на началния инструктаж е лицата, които постъпват на работа, да бъдат запознати с основните правила и изисквания по безопасност, хигиена на труда и ППО на територията на училището, с вида и характера на извършваната работа, с възможните рискове и с изискванията към тяхното поведение с оглед запазване здравето и живота им;
5. Инструктажът на работното място е практическо запознаване на работника или служителя с конкретните изисквания за безопасност при изпълнение на трудовата дейност;
6. Периодичният инструктаж има за цел да поддържа и знанията по безопасност, хигиена на труда и ППО;
7. Извънредният инструктаж се провежда след случай на тежка аварийна трудова злополука, пожар, природно бедствие, при констатирани груби нарушения на нормите и изискванията, както и по нареждане на контролен орган.

**Р А З Д Е Л VIII**

**Задължения на охранителите**

Охранителите следят за спазването на пропускателния режим и вътрешния ред на територията на училището и вземат незабавно мерки и уведомяват своевременно ръководството на училището при констатирани нарушения.

**Р А З Д Е Л IX**

**Правила за действие при злонамерени анонимни телефонни съобщения**

При получаване на сигнал за злонамерено анонимно телефонно обаждане действа

следният регламент:

1. Заплахата от полученото анонимно телефонно обаждане се приема като реална.
2. При възможност се провежда максимално продължителен разговор с подателя на

сигнала с цел придобиване на конкретна информация за евентуалното място, време и мотиви

за осъществяване на заплахата, както и за характерни особености, които могат да дадат

насоки за лицето, подаващо сигнала.

1. Своевременно се уведомяват отговорника по безопасност и здраве и директора на

училището за сигнала.

1. Длъжностните лица в съответните помещения и прилежаща територия

извършват/организират бърз оглед за наличие на съмнителни предмети или вещества, като

уведомяват отговорника по безопасност и здраве и директора за резултатите.

1. Когато злонамереното анонимно телефонно обаждане е получено в

училището, ръководителят уведомява единния европейски номер за приемане на спешни повиквания 112 и началника на регионалния инспекторат по образование за получения сигнал и информира за състоянието на помещенията и прилежащата територия на обекта с цел локализиране на евентуална последваща проверка.

1. При липса на установени съмнителни предмети или вещества след огледа и

съгласувано с органите на МВР директорът може да вземе решение за продължаване на

учебния процес и дейността, без да се предприемат мерки за евакуация и последваща

проверка.

1. При откриване на подозрителен предмет или вещество и след съгласуване с

органите на МВР, директорът взема решение за предприемане на действия по евакуация на

децата, учениците, персонала и други пребиваващи в сградата лица.

1. Незабавно се вземат мерки за локализиране на зони с открити подозрителни

предмети или вещества и недопускане на контакт с тях.

1. Евакуацията се извършва, съгласно утвърдения план за евакуация, без

да се допуска паника и хаос.

1. При евакуация пребиваващите в училището вземат личните си вещи, за да улеснят

последващата проверка от органите на МВР и подпомагащите ги длъжностни лица от

училището.

1. Приоритетно се евакуират лицата, които са в близост до открития съмнителен

предмет/вещество или застрашени помещения/сгради, както и най-малките деца/ученици.

1. При евакуация се вземат мерки за недопускане на влизането на лица в

застрашения обект/помещение, с изключение на органите на МВР и подпомагащите ги

длъжностни лица от училището.

13. Евакуираните деца, ученици и персонал се извеждат в определените безопасни места/пунктове за евакуация и се проверява техният брой от съответните отговорници, съгласно заповед № 34/16.09.2013г..

14. Органите на МВР оказват съдействие при евакуацията, като отцепват района на

застрашения обект и подпомагат бързото настаняване на евакуираните в определените

безопасни места за временно настаняване.

1. Класните ръководители и педагогическите съветници, подпомагани от незаетия с

евакуацията персонал уведомяват родителите за възникналата заплаха и създават организация съвместно с най-рано отзовалите се родители за придружаване на децата/учениците до домовете им или до определените места за временно настаняване до вземането им от родител и/или до възобновяване на учебния процес.

1. Извършва се последваща проверка и претърсване от органите на МВР, в

съответствие със събраната максимално обективна информация за реалната обстановка в

застрашения обект. За проверката и претърсването органите на МВР се подпомагат от

длъжностни лица от училището за оказване на съдействие.

1. След извършване на проверка на обекта от страна на органите на МВР

/непотвърждаваща достоверността на сигнала или предполагаща последващо

неутрализиране на опасността/ се подписва констативен протокол, след което

директорът взема решение за възстановяване на учебния процес.

1. Когато сигналът за злонамереното анонимно телефонно обаждане е получен чрез

европейския номер за приемане на спешни повиквания 112, органите на МВР уведомяват

директора на училището, който предприема своевременното изпълнение на по-горе описаните действия.

**Р А З Д Е Л X**

**Задължения на учениците и техните родители**

**Учениците са длъжни:**

1. Да познават и спазват стриктно нормите по безопасност и указанията на съответните длъжностни лица;

2. Да не предприемат действия, които биха могли да бъдат опасни за здравето и живота на други лица;

3. Да участват в инструктажите и подпишат съответните протоколи;

4. За нарушения на задълженията по предходната точка учениците носят дисциплинарна отговорност съгласно ППЗНП и Правилника на училището.

**Родителите на учениците са длъжни:**

1. Да се запознаят с настоящия Правилник и с всички вътрешни планове, правила, правилници, инструкции и заповеди на директора, свързани с свързани с дейността на училището и с осигуряване на безопасни условия на възпитание, обучение и труд в НСОУ "София", поставени на информационни табла;

2. Да оказват пълно съдействие на длъжностните лица и изпълняват техните указания по отношение реда и мерките за безопасност.

**Р А З Д Е Л XI**

**ДОПЪЛНИТЕЛНИ РАЗПОРЕДБИ**

1. Всички лица, находящи се на територията на училището, са длъжни да спазват поведение, с което не застрашават здравето и живота на други лица. В случай на нарушение същите могат да бъдат изведени принудително от територията на училището или задържани и предадени на органите на МВР.

2. Забранява се внасянето на отровни, наркотични, взривни вещества, както и оръжие (огнестрелно, газово, хладно) на територията на училището.

**ЗАКЛЮЧИТЕЛНИ И ПРЕХОДНИ РАЗПОРЕДБИ**

Настоящият Правилник е изготвен в изпълнение на чл.5 на Инструкция на МОН от 5.07.1996г. за изискванията за безопасни условия на възпитание,

обучение и труд в просветните звена /ДВ бр.61/96г./, утвърден e от директора на училището със заповед № 10/16.09.2013г. и актуализиран със заповед № ЛС 45 от 30.10.2013г. във връзка с изпълнение на заповед РД-09-610/20.05.2012г. на Министъра на образованието, младежта и науката и Министъра на вътрешните работи.

По всички неупоменати в настоящия Правилник въпроси, свързани с осигуряване на безопасни условия на възпитание, обучение и труд в НСОУ "София" важат актуалните План за действия при бедствия, аварии и катастрофи, утвърден със заповед № 37/16.09.2013г., Правилник за пропускателния режим, утвърден със заповед № 38/16.09.2013г. и актуализиран със заповед № 55/07.10.2013г., План за евакуация, План за действие при пожар, Наредба за пожарната безопасност, утвърдени със заповед № 25/16.09.2013г., както и всички други вътрешни планове, правила, правилници, инструкции и заповеди на директора на НСОУ „София“.